open-index/open-wikipedia-markdown huggingface dataset:
সি আই ডি (ভারতীয় টেলিভিশন ধারাবাহিক)

***সি.আই.ডি.*** হলো স্যাটেলাইট টিভি চ্যানেল সনি এন্টারটেইনমেন্ট টেলিভিশনের একটি ধারাবাহিক। এ ধারাবাহিকে একদল গোয়েন্দা মুম্বইয়ের ক্রাইম ইনভেস্টিগেশন ডিপার্টমেন্টে কাজ করে। এ ধারাবাহিকের পরিচালক বি. পি. সিং। ভারতের মধ্যে এটি দীর্ঘতম চলমান টিভি ধারাবাহিক। প্রথম ভারতীয় গোয়েন্দা ভিত্তিক টিভি ধারাবাহিক সি.আই.ডি যা এখনও ভারতের মধ্যে বেশ জনপ্রিয়। ডিসিপি চিত্রলে, এসিপি প্রদ্যুমন, সিনিয়র ইন্সপেক্টর অভিজিৎ, সিনিয়র ইন্সপেক্টর দয়া, ইন্সপেক্টর ফ্রেডরিকস এবং ডাক্তার সালুঁখে এ ধারাবাহিকের মূল চরিত্র।
যেখানে ব্যুরোর প্রধানের দায়িত্ব পালন করছেন এসিপি প্রদ্যুমন এবং সর্বোচ্চ পদে রয়েছেন ডিসিপি চিত্রলে। মজার ব্যাপার হচ্ছে, সিআইডির পরিচালক বি. পি. সিং-ই ডিসিপি চরিত্রে অভিনয় করেছেন। সিআইডি শুধু ভারতে নয়, বাংলাদেশেও অনেক জনপ্রিয়। এটি ভারতে সবচাইতে জনপ্রিয় এবং বাংলাদেশেও সবচেয়ে জনপ্রিয় টিভি ধারাবাহিকগুলোর একটি।

১৯৯৮ সালের ২১ জানুয়ারি থেকে ফায়ারওয়ার্কস প্রোডাকশনের অধীনে সাপ্তাহিকভাবে এটি সনি এন্টারটেইনমেন্ট টেলিভিশনে সম্প্রচার শুরু হয়। সি.আই.ডি ধারাবাহিকটি ২০০৪ সালের ৭ নভেম্বর আরেকটি রেকর্ড অর্জন করে যখন পরিচালক বি. পি. সিং কোনো রকমের বিরতি ছাড়াই ১১১ মিনিটের "দ্য ইনহেরিটেন্স/সি.আই.ডি. ১১১" নামে একটি পর্ব তৈরি করেন। ওই পর্বটি গিনেস বুক অফ ওয়ার্ল্ড রেকর্ডে নাম লেখায়।

বি. পি. সিংয়ের এক ইন্টারভিউর তথ্য অনুযায়ী তিনি ১৯৮৬ সালে দূরদর্শনে (ডিডি) সি.আই.ডি ছয় পর্ব তৈরি করেছিলেন সনি টেলিভিশনে করার আগে।

২০০৫ সালের ৩ জানুয়ারি সনি এন্টারটেইনমেন্ট টেলিভিশন এবং ফায়ারওয়ার্কস প্রোডাকশন মিলে প্রতিদিনের জন্য সি.আই.ডি. স্পেশাল ব্যুরো নামে ১৬৮ পর্ব তৈরি করেন। যা ২০০৬ সালের ২৭ এপ্রিল শেষ হয়।

২০০৬ সালের ৭ জুলাই থেকে ১ সেপ্টেম্বর "সি.আই.ডি অপরেশন তালাশ" নামের একটি প্রতিযোগিতার আয়োজন করা হয়, যার উদ্দেশ্য ছিলো সিআইডি টিমে নতুন অফিসার নেয়া।  এ আয়োজনের মাধ্যমে বিজয়ী বিবেক ভি মাশরুকে সিআইডিতে যুক্ত করা হয় যার চরিত্রের নাম বিবেক।
সফল এ আয়োজনের পর "'সিআইডি"' প্রযোজক একটি অ্যাওয়ার্ড প্রতিযোগিতার আয়োজন করেন। "সিআইডি গ্যালেন্ট্রি অ্যাওর্য়াড" নামের এ পুরস্কার বিতরণী অনুষ্ঠান ২০১০ সালের ২৬ জানুয়ারি নিজেদের একযুগ পূর্তি পালন করে।

২০১৮ সালের ২৭ অক্টোবর সি.আই.ডি.'র প্রথম মৌসুম শেষ হয়।

২০২৪ সালের ২১ ডিসেম্বর সি.আই.ডি.'র দ্বিতীয় মৌসুম শুরু হয়।

## মৌসুম

## অভিনয়শিল্পী
### অফিসার

### পূর্বের অফিসারবৃন্দ
*৪ বছর বা তার বেশি সময় ধরে থাকা অফিসারদের গাঢ় রঙ দেয়া হলো*

### ফরেনসিক এক্সপার্ট

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:ভারতীয় টেলিভিশন ধারাবাহিক‎
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান
বিষয়শ্রেণী:২০১৮-এ সমাপ্ত ভারতীয় টেলিভিশন ধারাবাহিক
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
বিষয়শ্রেণী:ভারতের পুলিশ বিভাগের কাল্পনিক চিত্রায়ণ
বিষয়শ্রেণী:২০০০-এর দশকের ভারতীয় টেলিভিশন ধারাবাহিক
বিষয়শ্রেণী:১৯৯৮-এ অভিষিক্ত ভারতীয় টেলিভিশন ধারাবাহিক
পুণ্ড্র রাজ্য

:*এই নিবন্ধটি ভারতীয় মহাকাব্যে উল্লিখিত পৌণ্ড্র রাজ্য সম্পর্কে। ঐতিহাসিক রাজ্যটি সম্পর্কে জানতে দেখুন [[পুণ্ড্রবর্ধন]]।*
**পুণ্ড্র** ভারতীয় মহাকাব্যগুলিতে বর্ণিত একটি পৌরাণিক রাজ্যের নাম। এই রাজ্যটি **পৌণ্ড্র**, **পৌণ্ড্রয়** বা **পুর্ণিয়া** নামেও পরিচিত। বর্তমান ভারতের পূর্বাঞ্চলীয় রাজ্য বিহারের পুর্ণিয়া অঞ্চল, পশ্চিমবঙ্গের উত্তরবঙ্গ অঞ্চল ও বাংলাদেশের উত্তরাঞ্চল পৌণ্ড্র রাজ্যের অন্তর্ভুক্ত ছিল। জনৈক পুন্ড্ররাজ/পুণ্ড্ররাজ/পৌণ্ড্ররাজ নিজেকে **পৌণ্ড্রক বাসুদেব**/**পৌন্ড্রক বাসুদেব**/**পৌন্দ্রক বাসুদেব** ঘোষণা করে বাসুদেব কৃষ্ণকে যুদ্ধে আহ্বান করেছিলেন। অঙ্গ, বঙ্গ, কলিঙ্গ, পৌণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। পৌণ্ড্র রাজ্যের রাজধানী ছিল পৌণ্ড্রনগর যা বর্তমানে মহাস্থানগড় নামে পরিচিত ,এটি বর্তমান বাংলাদেশের বগুড়ায় অবস্থিত ।

## মহাভারত
মহাভারত অনুযায়ী, অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। তারা রাজা বলির পুত্র ছিলেন। । মহাভারতে পুণ্ড্র বা পৌণ্ড্র ভারতবর্ষের একটি রাজ্য হিসাবে বর্ণিত হয়েছে।
পৌণ্ড্ররাজ্য ভারতের অন্য স্থানের মত  বৈদিক আচার আচরণ পালন করত না । তারা তান্ত্রিক আচার আচরণ পালন করত। পুণ্ড্র উপজাতিদেরদের নিজস্ব উন্নত সংস্কৃতি ছিল যা বৈদিক সংস্কৃতি থেকে  ভিন্ন ছিল ।

## তথসূত্র


বিষয়শ্রেণী:বাংলার ইতিহাস
বিষয়শ্রেণী:মহাভারতে উল্লিখিত রাজ্য
প্রান্ত (ইলেকট্রনিক্স)

**প্রান্ত** হলো একটি বিন্দু যেখানে একটি বৈদ্যুতিক উপাদান থেকে একটি পরিবাহক, যন্ত্র বা নেটওয়ার্ক একটা সমাপ্তিতে আসে এবং একটি বহিঃস্থ বর্তনীকে একটা সংযোগ বিন্দু প্রদান করে।একটি প্রান্ত সাধারণভাবে একটি তারের শেষে বা এটা একটি কানেক্টর বা আঁটুনীর সাথে মিলে যায়।নেটওয়ার্ক বিশ্লেষণে তাত্ত্বিকভাবে প্রান্ত বলতে বোঝায় একটি বিন্দু যেখানে একটি নেটওয়ার্কে সংযোগ দেওয়া যেতে পারে এবং অন্য কোন বস্তুর উল্লেখ করার প্রয়োজন হয় না।বিশেষকরে পুরানো নথিপত্রে এটাকে মাঝে মাঝে বলা হয় "পোল"।
বহনযোগ্য যন্ত্রপাতির জন্য সংযোগটা অস্থায়ী হতে পারে, অথবা সংযোগ সাধন ও অপসারণের জন্য এটার একটি টুল দরকার হতে পারে; অথবা ২টি তারের বা যন্ত্রের মাঝের একটি স্থায়ী বৈদ্যুতিক সংযোগ থাকতে পারে।
## প্রান্তের প্রকারভেদ
* স্পাইসেস
* সোল্ডার লাগস
* টাং ক্রিম্প প্রান্ত (রিং প্রান্ত)
* টেস্ট প্রোবস (পোগো প্রান্ত)
* ক্লিপ্স
* স্ক্র প্রান্ত
* ট্যাব প্রান্ত (দ্রুত সংযোগ , দ্রুত বিচ্ছিন্ন করা)
* তারের নাট

বিষয়শ্রেণী:তড়িৎ প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:বৈদ্যুতিক যন্ত্রের উপাদান
ডার্বিশায়ার

thumb|upright=1.5|ডার্বিশায়ার 
**ডার্বিশায়ার** () ইংল্যান্ডের ইস্ট মিডল্যান্ডস অঞ্চলের একটি কাউন্টি। এই কাউন্টির উত্তর-পশ্চিমে গ্রেটার ম্যানচেস্টার, উত্তরে ওয়েস্ট ইয়র্কশায়ার, উত্তর-পূর্বে সাউথ ইয়র্কশায়ার, পূর্বে নটিংহামশায়ার, দক্ষিণ-পূর্বে লিস্টারশায়ার, পশ্চিম ও দক্ষিণ-পশ্চিমে স্ট্যাফোর্ডশায়ার, এবং পশ্চিমে চেশায়ার অবস্থিত। এই কাউন্টির সর্বোচ্চ বিন্দু হল ৬৩৬ মিটার (২,০৮৭ ফুট) উচ্চতা বিশিষ্ট কিন্ডার স্কাউট এবং সর্বনিম্ন স্থান হল ট্রেন্ট মিডোস, যেখান হতে ট্রেন্ট নদী ডার্বিশায়ার অতিক্রম করে। ডার্বি (Derby) এই কাউন্টির বৃহত্তম শহর। ম্যাটলক এই কাউন্টির সদর।

## তথ্যসূত্র

বিষয়শ্রেণী:ইংল্যান্ডের কাউন্টি
বিষয়শ্রেণী:ডার্বি
বিষয়শ্রেণী:অ-মহানগর কাউন্টি
ডার্বি

**ডার্বি** () ইংল্যান্ডের ইস্ট মিডল্যান্ডসের একটি শহর ও ইউনিটারি অথরিটি। এটি ডার্বিশায়ারের দক্ষিণ ভাগে ডারওয়েন্ট নদীর তীরে অবস্থিত। ২০০১ সালের আদমশুমারি অনুযায়ী ডার্বির মূল শহরের জনসংখ্যা ২,৩৩,৭০০ এবং শহরের পাশ্ববর্তী উপশহর এলাকার জনসংখ্যা হচ্ছে ২,২৯,৪০৭। পার্শ্ববর্তী উপশহরের জনসংখ্যার ভিত্তিতে ২০০১ সালে ডার্বি ছিলো ইংল্যান্ডের ১৬তম বৃহৎ জনবহুল শহর।

## শিক্ষা
যুক্তরাজ্যের সাধারণ শিক্ষা ব্যবস্থার মতো ডার্বিতেও প্রাথমিক ও মাধ্যমিক শিক্ষাব্যবস্থা প্রচলিত, এবং কোনো মিডল স্কুলের প্রচলন নেই। মাধ্যমিক বিদ্যালয়ে পদাপর্ণের আগে সবাইকে জুনিয়র স্কুলের (যা প্রাইমারি স্কুলের সাথে একীকৃত) শিক্ষা সমাপ্ত করতে হয়। ১৬ বছর বয়সে বাধ্যতামূলক শিক্ষা নিশ্চিত করার পর অনেক মাধ্যমিক বিদ্যালয় শিক্ষার্থীদের এ লেভেল পড়ার সুযোগ দেয়। এছাড়াও বিদ্যালয়ের পড়াশোনায় যুক্ত না হয়েও যারা পড়াশোনা চালিয়ে যেতে ইচ্ছুক, তাদের জন্য ডার্বি কলেজের বিভিন্ন রকমের কোর্স রয়েছে, যা ১৬ বছর পরবর্তী শিক্ষার্থীদের জন্য নির্ধারিত।

ইউনিভার্সিটি অফ ডার্বি ডার্বির মূল বিশ্ববিদ্যালয়। এর মূল ক্যাম্পাস ডার্বির কেডলেসটন রোডে অবস্থিত। এছাড়ারও বিশ্ববিদ্যালয়ের ওপর একটি ক্যাম্পাস ডার্বিশায়ারের উত্তরে বাক্সটনে অবস্থিতি। ২০০৩ সালে ইউনিভার্সিটি অফ নটিংহ্যাম ডার্বিতে ডার্বি সিটি জেনারেল হাসপাতাল ভিত্তিক একটি স্নাতক পর্যায়ের মেডিক্যাল স্কুল চালু করে।

## আরও দেখুন
* ডার্বিশায়ার
* ডার্বি জাদুঘর

## তথ্যসূত্র

## বহিঃসংযোগ
* সরকারি ওয়েবসাইট

বিষয়শ্রেণী:ডার্বি
বিষয়শ্রেণী:ইংল্যান্ডের শহর
বিষয়শ্রেণী:ইংল্যান্ডের বরো
জ্যোতির্লিঙ্গ

**জ্যোতির্লিঙ্গ** বা **জ্যোতির্লিঙ্গম্‌** বলতে হিন্দু দেবতা শিবের বারোটি বিশেষ মন্দির ও সেই মন্দিরে প্রতিষ্ঠিত শিবলিঙ্গগুলিকে বোঝায়। মন্দিরগুলি ভারতের বিভিন্ন প্রান্তে ছড়িয়ে রয়েছে। শিব মহাপুরাণম (অর্থাৎ শিব পুরাণ) ভারতে ৬৪টি মূল জ্যোতির্লিঙ্গ মন্দিরের উল্লেখ করেছে। হিন্দু বিশ্বাস অনুযায়ী, অরিদ্রা নক্ষত্রের রাতে শিব স্বয়ং জ্যোতির্লিঙ্গ রূপে আবির্ভূত হয়েছিলেন। এই শিবলিঙ্গগুলির **বিশেষ বৈশিষ্ট্য** রয়েছে। হিন্দুধর্মাবলম্বীদের  কাছে এগুলি শিবের **পবিত্রতম** মন্দির হিসেবে পরিচিত।

## দ্বাদশ জ্যোতির্লিঙ্গ স্ত্রোত্র

নিম্নে উল্লিখিত দ্বাদশ জ্যোতির্লিঙ্গ স্ত্রোত্র (সংস্কৃত: द्वादश ज्योतिर्लिंग स्तोत्रम्) বারোটি জ্যোতির্লিঙ্গের বর্ণনা দেয়।

## দ্বাদশ জ্যোতির্লিঙ্গ
*[[শিব পুরাণ]]* ("শতরুদ্র সংহিতা", অধ্যায় ৪২/২-৪) অনুযায়ী দ্বাদশ জ্যোতির্লিঙ্গের নাম ও অবস্থান নিম্নরূপ:

## যোগাযোগ মাধ্যম

## তথ্যসূত্র

* 

## বহিঃসংযোগ
* Jyotirlinga
* About Bhimasankar Jyotirlinga 
* Baidyanath Dham Deoghar
* Details of 12 Jyotirlingas
* Learn about the Jyotirlingams
* The 12 Jyotirlingas with the story Lord Shiva 
* https://web.archive.org/web/20061030050752/http://www.hinduismtoday.com/archives/1989/12/1989-12-02.shtml
* http://www.muktigupteshwar.org

বিষয়শ্রেণী:শিবের রূপভেদ
বিষয়শ্রেণী:হিন্দু তীর্থস্থান
বিষয়শ্রেণী:শৈবধর্ম
*
পশ্চিমবঙ্গ বিধানসভা নির্বাচন, ১৯৫২

right|250px|thumb|পশ্চিমবঙ্গ, ভারত
**১৯৫২ সালের পশ্চিমবঙ্গ বিধানসভা নির্বাচন** উক্ত বছরে ভারতের আয়োজিত রাজ্য বিধানসভা নির্বাচনগুলির মধ্যে অন্যতম। এটি পশ্চিমবঙ্গের প্রথম বিধানসভা নির্বাচন।

## জোট
এই নির্বাচনে বামপন্থী রাজনীতিতে দু'টি জোটের উত্থান ঘটেছিল। এগুলি হল: ইউনাইটেড সোশ্যালিস্ট অর্গানাইজেশন অফ ইন্ডিয়া (ভারতের কমিউনিস্ট পার্টি, সোশ্যালিস্ট রিপাবলিকান পার্টি, ও ফরওয়ার্ড ব্লক (মার্ক্সবাদী গোষ্ঠী)-এর জোট) এবং পিপল'স ইউনাইটেড সোশ্যালিস্ট ফ্রন্ট (সোশ্যালিস্ট পার্টি, ফরওয়ার্ড ব্লক (রুইকার) ও ভারতের বিপ্লবী কমিউনিস্ট পার্টির জোট)।

## ফলাফল
### জোটভিত্তিক ফলাফল
ভারতীয় জাতীয় কংগ্রেস বিধানসভায় সংখ্যাগরিষ্ঠতা অর্জন করে জয়লাভ করে। কমিউনিস্টরা বৃহত্তম বিরোধী দলের মর্যাদা পায়।

### দলভিত্তিক ফলাফল
১৯৫২ সালের পশ্চিমবঙ্গ বিধানসভা নির্বাচনের দলভিত্তিক ফলাফল:

## রাজ্য পুনর্গঠন
১৯৫৬ সালের রাজ্য পুনর্গঠন আইন অনুযায়ী বিহারের পূর্ণিয়া জেলার মহানন্দা নদীর পূর্বাংশ এবং দক্ষিণের মানভূম জেলার পুরুলিয়া মহকুমা (চার থানা বাদে) পশ্চিমবঙ্গে হস্তান্তরিত হয়। এর ফলে ১৯৫৭ সালের নির্বাচনে পশ্চিমবঙ্গে বিধানসভা কেন্দ্রের সংখ্যা ১৮৭ (২৩৮টি আসন) থেকে বৃদ্ধি পেয়ে ১৯৫ (২৫২টি আসন) হয়।

## পাদটীকা

বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:১৯৫২-এ ভারতে রাজ্য বিধানসভা নির্বাচন
বিষয়শ্রেণী:১৯৫০-এর দশকে পশ্চিমবঙ্গ
জুনায়েদ সিদ্দিকী

**মোহাম্মদ জুনায়েদ সিদ্দিকী** (জন্ম: অক্টোবর ৩০, ১৯৮৭ রাজশাহী) (); একজন বাংলাদেশী ক্রিকেটার। জুনায়েদের দাদা এবং বাবা মূলত পাকিস্তানের পাঞ্জাবের শিয়ালকোট থেকে আগত, ১৯৬৮ সালে বাংলাদেশের স্বাধীনতা যুদ্ধের সময় তারা পূর্ব পাকিস্তান বর্তমানে বাংলাদেশে চলে আসেন। জুনায়েদ সিদ্দিকী তার ডাকনাম ইমরোজ নামেও পরিচিত। বাম হাতি ব্যাটসম্যান এবং অনিয়মিত ডান হাতি অফ ব্রেক বোলার জুনায়েদ ২০০৩/০৪ সালে রাজশাহী বিভাগের হয়ে অভিষিক্ত হন এবং ২০০৬/০৭ সালের ক্রিকেট মৌসুম পর্যন্ত খেলেন। তিনি তার টেস্ট এবং একদিনের ক্রিকেটে ২০০৭-০৮ সালে নিউজিল্যান্ড সফরে অভিষিক্ত হন।

## খেলোয়ড়ি জীবন
প্রথম শ্রেণীর ক্রিকেটে জুনায়েদের সেঞ্চুরি সংখ্যা একটি, খুলনা বিভাগীয় দলের বিপক্ষে অপরাজিত ১১৪। ঘরোয়া ক্রিকেটে নজরকাড়া পারফরম্যান্সের সুবাদে ২০০৬-০৭ মৌসুমে তিনি বাংলাদেশ-এ দলে সুযোগ পান।

টি-২০ ফরম্যাটে বাংলাদেশের হয়ে তার অভিষেক ঘটে ২০০৭ এর সেপ্টেম্বরে। অভিষেকেই পাকিস্তানের বিপক্ষে তিনি ৭১ রানের একটি চমৎকার ইনিংস খেলেন। বাহারি সব স্ট্রোকে ভরা ইনিংস্টিতে ছিল ৬টি চার ও ৩টি ছক্কার মার। ২০১০ এ ভারতের বিপক্ষে তিনি অর্ধ-শতক করেন।

২৬শে ডিসেম্বর, ২০০৭ তার ওয়ানডে অভিষেক ঘটে। মাত্র ১৩ রানে সাজঘরে ফেরত যান তিনি এদিন। ৪ জানুয়ারি হয় টেস্ট অভিষেক। এ ম্যাচের দ্বিতীয় ইনিংসে তিনি ও তামিম ইকবাল মিলে ১৬১ রানের রেকর্ড ওপেনিং জুটি গড়েন।  ডেব্যুটেন্টদের সর্বোচ্চ পার্টনারশিপে এর স্থান হয়েছে ত্‌তীয় এবং ডেব্যুটেন্ট ওপেনারদের সর্বোচ্চ পার্টনারশিপের তালিকায় দ্বিতীয়। এ রেকর্ডে জুনায়েদের অবদান ছিল ৭৪ রানের একটি ঝকঝকে ইনিংস। ফেব্রুয়ারিতে দক্ষিণ আফ্রিকার বিরুদ্ধে তিনি ৭৪ রানের একটি ধৈর্যশীল ইনিংস খেলেন।

প্রথম একদিনের আন্তর্জাতিক সেঞ্চুরিটি আসে আয়ারল্যান্ডের বিপক্ষে ২০১০ এ।

## আন্তর্জাতিক ক্রিকেট সেঞ্চুরি
### একদিনের আন্তর্জাতিক সেঞ্চুরি
* In the column **Runs**, * indicates being **not out**
* The column title **Match** refers to the **Match Number** of the player's career

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:পাকিস্তানি বংশোদ্ভূত বাংলাদেশী মানুষ
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:ব্রাদার্স ইউনিয়নের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:লিজেন্ডস অব রূপগঞ্জের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:বাংলাদেশ উত্তরাঞ্চলের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:রাজশাহী জেলার ব্যক্তি
বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
মধুমতি (২০১১-এর চলচ্চিত্র)

**মধুমতি** ২০১১ সালের ১৪ এপ্রিল মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন খ্যাতিমান পরিচালক শাহজাহান চৌধুরী। রাবেয়া খাতুন এর জনপ্রিয় (উপন্যাস) 'মধুমতি' অবলম্বনে ছবিটি নির্মিত। ইমপ্রেস টেলিফিল্ম এর ছবি 'মধুমতি'তে শেখ সাদী খানের সুর ও সংগীত পরিচালনায় রয়েছে শ্রুতিমধুর কয়েকটি গান। ছবির গল্পের মূল চরিত্র হলো *আবু* এই আবু চরিত্রে অভিনয় করেছেন রিয়াজ।। এছাড়াও ছবিতে গ্রামের একজন নারীর চরিত্রে অভিনয় করছেন ইলোরা গহর, 'লাক্স-চ্যানেল আই সুপারস্টার' চৈতী, শহিদুল আলম সাচ্চু, সাবেরী আলম সহ আরও অনেকে।

## কাহিনী সংক্ষেপ
শহরের কলেজপড়ুয়া তরুণ 'আনু' (রিয়াজ) এক সময় গ্রামে গিয়ে তাঁত শিল্পের উন্নয়নে নিজেকে আত্মনিয়োগ করে। গত শতকের ষাটের দশকে বাংলাদেশের তাঁতশিল্পে ক্রান্তিকাল চলছিল। যন্ত্রচালিত বস্ত্র কারখানার কাছে আস্তে আস্তে হারিয়ে যেতে বসেছিল হস্তচালিত তাঁত। এ সময় তাঁতি সম্প্রদায়ের বিশ্ববিদ্যালয়-পড়ুয়া দুই যুবক-যুবতী আনোয়ার ও মিনারা (চৈতী) গ্রামে ফিরে তাঁতিদের সহযোগিতায় মনোযোগ দেয়। মিনারা তাদের সচেতন করার চেষ্টা করে। অন্যদিকে আনোয়ার প্রতিষ্ঠা করে সমবায় সমিতি। আর তাঁতিরা স্বপ্ন দেখে নতুন করে বাঁচার। স্বপ্নের পথে বাধা হয়ে দাঁড়ায় অসাধু লোকজন। তাঁতিদের স্বপ্ন পূরণের গল্প নিয়েই নির্মিত হয়েছে 'মধুমতি' চলচ্চিত্রটি। 
---করুণ পরিণতির মধ্য দিয়ে আনু'র যবনিকাপাত ঘটে...।

## শ্রেষ্ঠাংশে
* রিয়াজ - আনু (আনোয়ার)
* চৈতী - মিনারা
* ইলোরা গহর -
* শহিদুল আলম সাচ্চু -
* সাবেরী আলম -
* মাসুদ আখন্দ -
* জিনিয়া -
* নাজমুল খান -
* সিবি জামান -

## সংগীত
**মধুমতি** ছবির সংগীত পরিচালনা করেছেন প্রখ্যাত সংগীত পরিচালক শেখ সাদী খান। সুর ও সংগীত পরিচালনায় একটি গানের প্লে-ব্যাক ২০০৮-এর চ্যানেল আই সেরা কণ্ঠ প্রতিযোগিতার রানারআপ ইমরান, গানটির শিরোনাম 'এই যে নদী শুয়ে আছে'। এতে ৫টি গান রয়েছে ৩টি লিখেছেন নির্মাতা শাহজাহান চৌধুরী, ১টি কথাসাহিত্যিক হুমায়ূন আহমেদ ও ১টি কবির বকুল। কণ্ঠ দিয়েছেন হাবিব , এসআই টুটুল, ইমরান, ঝিলিক।
### গানের তালিকা
}

## বহিঃসংযোগ
*  - এ

বিষয়শ্রেণী:২০১১-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
কার্নিভাল

[thumb|300px|''"Carnevale a Roma"'', olio su tela di [Johannes Lingelbach.]]
**কার্নিভাল** হল একটি উৎসব যা খ্রিস্টান ঐতিহ্যের দেশগুলোতে উদ্‌যাপন করা হয়। বিশেষভাবে, রোমান ক্যাথলিক ঐতিহ্যের দেশগুলোতে এবং অল্প সংখ্যক পূর্ব অর্থোডোক্স সমাজে। সাধারণত, প্রোটেস্ট্যান্টরা কার্নিভাল উদ্‌যাপন করে না, যেমন, ডেনমার্ক। কার্নিভাল উদ্‌যাপনগুলো প্রায়ই ক্রীড়নশীল এবং কল্পনাপ্রবণ কুচকাওয়াজ হিসেবে হয়ে থাকে যা জনগণের উপর প্রবল প্রভাব বিস্তার করে। কার্নিভালের নির্দিষ্ট চরিত্রগত এবং বৈশিষ্ট্যসূচক দিক হল মুখোশের ব্যবহার। লোকেরা পোশাক এবং মুখোশ পরিধান কার্নিভাল উদ্‌যাপন করে থাকে।

আজ কার্নিভাল উদ্‌যাপনগুলোর মধ্যে ব্রাজিলের কার্নিভাল অতি সুপরিচিত। ২০১০ সালের গিনেস বিশ্ব রেকর্ড অনুসারে, রিউ দে জানেইরুর কার্নিভাল হল বিশ্বের সবচেয়ে বড় কার্নিভাল এবং বৃহত্তম জনপ্রিয় অনুষ্ঠান। রিউ দে জানেইরুর কার্নিভাল বিশ্বের সর্বাপেক্ষা বিখ্যাত কার্নিভাল হিসেবেও বিবেচনা করা হয়।

## ব্যুৎপত্তি
"কার্নিভাল" নামটি নিয়ে বিতর্ক হয়। ‘কার্নিভাল’ শব্দটি এসেছে ইতালিয় শব্দ ‘carne levare’ থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্যাপনের বিষয়টি এসেছে সাতুরলানিয়ার পাগান উৎসব থেকে, যা মূলত খ্রিস্টীয় ভাবাধারা থেকে ব্যুৎপত্তি।

বিষয়শ্রেণী:কার্নিভাল
বিষয়শ্রেণী:কুচকাওয়াজ
বিষয়শ্রেণী:খ্রিস্টান উৎসব
বিষয়শ্রেণী:ছুটির দিন
বিষয়শ্রেণী:পথ সংস্কৃতি
বিষয়শ্রেণী:ছদ্মবেশী অনুষ্ঠান
ডুবসাঁতার

**ডুবসাঁতার** ও ২০১০ সালের ১৭ নভেম্বর ঈদুল আজহায় মুক্তিপ্রাপ্ত একটি বাংলাদেশী চলচ্চিত্র। ৯২ মিনিট দৈর্ঘ্যের ডিজিটাল ফরম্যাটে নির্মিত এই ছবিটির কাহিনী, চিত্রনাট্য ও পরিচালনা করেছেন নূরুল আলম আতিক। এটি নূরুল আলম আতিকের প্রথম পরিচালিত ছবি। এ ছবিতে অভিনয় করেছেন জয়া আহসান, শেহজাদ চৌধুরী, অমোক ব্যাপরী, ওয়াহিদা মল্লিক জলি, শাহরিয়ার শুভ, বোংশু হোর, শ্রাবন্তী দত্ত তিন্নি, স্বাধীস খসরু, সুষমা সরকার, স্বাগতাসহ আরও অনেকে।।
## কাহিনী সংক্ষেপ
রেণু নামের এক সাধারণ মেয়ের গল্প ‘ডুবসাঁতার’। রেণুর স্বপ্নময়তা, সংবেদনশীলতা ঢাকা পড়ে আছে সংসারের কষ্টকর বাস্তবতায়। পরিবারের দায়দায়িত্ব পালন করতে যেমন তাকে বাইরে বেরোতে হয়, তেমনি তাকে হতে হয় অন্ধ ভাইয়ের চোখটিও। নিজের প্রাণের দিকে চোখ ফেরালে জোটে সনাতন সমাজের চোখ রাঙানি। তবু রেণুর জীবনে আবারো প্রেম আসে, যে প্রেম তাকে সর্বনাশের পথে টেনে নেয়। রেণু হাল ছাড়ে না, অনেক বিপন্নতার মাঝেও সে প্রতি মুহূর্তে সংগ্রাম করে চলে। রেণু ভেঙে পড়ে, কিন্তু শেষ হয়ে যায় না। আমাদের রেণুদের ফের পথচলা শুরু করতে হয় সংসারের প্রয়োজনে।

## শ্রেষ্ঠাংশে
* জয়া আহসান - রেণু
* শেহজাদ চৌধুরী -
* অমোক ব্যাপরী -
* ওয়াহিদা মল্লিক জলি -
* শাহরিয়ার শুভ -
* বোংশু হোর -
* শ্রাবন্তী দত্ত তিন্নি -
* স্বাধীন খসরু -
* সুষমা সরকার -
* স্বাগতা -
* অপু কাজী -
* শাহরিয়ার ফেরদৌস সজীব -
* শামীম ভিস্তি -
* মীম -
* আফ্রোদিতি কাকলি -
* জুনায়েদ হালীম -
* স্বর্ণা -
* এজাজ বারী -
* রফিকুল ইসলাম -
* ডা. তানিয়া বুলবুল কিটি -
* সাদনিমা -
* কুনাল -

## সংগীত
*ডুবসাঁতার* ছবির আবহ সঙ্গীত পরিচালনা করেছেন ভিক্টর, অনম বিশ্বাস ও পিন্টু ঘোষ।
### গানের তালিকা

* আমি যদি ডুইবা মরি - সুনীল চৌধুরী
* তোমার খোলা হাওয়া - জয়া
* কেন পিরিতি বাড়াইলা রে বন্ধু - বাউল করীম

## তথ্যসূত্র

## বহিঃসংযোগ
* 

বিষয়শ্রেণী:২০১০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:জয়া আহসান
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:নুরুল আলম আতিক পরিচালিত চলচ্চিত্র
গ্রিক পাতাল

[thumb|right|200px|[হার্মিস *সাইকোপম্পোস* পাথরের ওপর বসে, একটি আত্মাকে 
পাতালে পরিচালনা করার জন্য তৈরি হচ্ছে।
অ্যাটিক শ্বেত-ভূমি লেকিথোস, প্রা. ৪৫০ খ্রি.পূ., শ্টাটলিচে আন্টীকান-জামল্যুঙ্গেন (Inv. 2797)]]
thumb|right|গুস্তাভ দোরের হস্তে দান্তের পাতাল দেশের চিত্রাঙ্কন (ফলক ৯): ক্যারোনের আগমন

পুরাণে **গ্রিক পাতাল** একটি অন্যভুবন যেখানে মৃত্যুর পর আত্মারা গমন করে। পরকাল সম্পর্কে গ্রিকদের মূল ধারণা ছিল এই যে মৃত্যুর মুহূর্তে আত্মা মৃতদেহ থেকে আলাদা হয়ে যায় এবং প্রাক্তন ব্যক্তির আকার ধারণ করে, তারপর তাকে পাতালের প্রবেশদ্বারে পৌঁছে দেয়া হয়।

গ্রিক পুরাণে পাতালকে এর অধিপতি দেবতা হেডিসের নামে মাঝেমধ্যে ডাকা হয়ে থাকে এবং এর অবস্থান বর্ণিত আছে সাগরের বহিঃস্থ সীমার দিকে কিংবা পৃথিবীর প্রান্ত বা গর্ভের নিচে। একে দীপ্ত অত্যুজ্বল অলিম্পাস পর্বতের নিরংশু তমসাচ্ছন্ন প্রতিরূপ হিসেবে বিবেচনা করা হয় - দেবরাজ্যের অনুরূপ একটি প্রেতরাজ্য। হেডিস একটি অদৃশ্য পুরী জীবিতদের কাছে, এটি শুধুমাত্র মৃতদের জন্যে।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:পরলৌকিক স্থান
বিষয়শ্রেণী:পৌরাণিক সৃষ্টিতত্ত্ব
বিষয়শ্রেণী:প্রাচীন গ্রিক ধর্ম
কমলাকান্ত ভট্টাচার্য

**কমলাকান্ত ভট্টাচার্য** (অনেক সময় সাধক কমলাকান্ত নামেও পরিচিত) (১৭৭২ - ১৮২০) রামপ্রসাদ সেনের পরেই শাক্ত পদাবলী তথা শ্যামা সংগীতের অন্যতম প্রধান কবি। তিনি মহারাজ তেজশ্চন্দ্রের গুরু এবং সভাকবি ছিলেন।

## জীবন
কমলাকান্ত ভট্টাচার্য ১৭৭২ খ্রিষ্টাব্দে বর্ধমানের তাঁর মাতুলালয়ের জান্না গ্রামে জন্মগ্রহণ করেন। তাঁর পিতার নাম মহেশ্বর ভট্টাচার্য এবং মাতার নাম মহামায়াদেবী। কিশোর বয়সে পিতার মৃত্যু হলে মা মহামায়াদেবী দুই শিশু পুত্র কমলাকান্ত ও শ্যামাকান্তকে নিয়ে পিত্রালয়ে আসেন। মহামায়াদেবী কমলাকান্তকে পড়াশোনার জন্য টোলে ভর্তি করে দেন। টোলে পড়াশোনার পাশাপাশি কমলাকান্ত গোপনে সাধন ভজন অনুশীলন শুরু করেন। বর্ধমানের মহারাজ তেজচন্দ্র তার উচ্ছৃঙ্খল পুত্র প্রতাপচন্দ্রকে শিক্ষা দীক্ষায় উপযুক্ত করে তোলার জন্য কমলাকান্তকে বর্ধমানে নিয়োগ দেন। লাকুড্ডিতে তাঁর বাড়ি তৈরি করে দিলেন। মহারাজ তেজচন্দ্র কোটালহাটে কমলাকান্তের সাধন ভজনের জন্য মন্দির করে দেন। সেখানে কমলাকান্ত কালীমূর্তি প্রতিষ্ঠা করে পঞ্চমুণ্ডির আসনে বসে সাধনা করতেন। শাক্ত পদাবলীতে রামপ্রসাদ সেনের পরেই কমলাকান্তের নাম বিশেষভাবে স্মরণীয়। তিনি শতাধিক ভক্তিগীতি রচনা করেন। আগমনী ও বিজয়া পদে তিনি শ্রেষ্ঠ ছিলেন। ১৮২১ খ্রীষ্টাব্দে কমলাকান্ত মৃত্যুবরণ করেন। সাধক কমলাকান্তের জীবনের সঙ্গে জড়িয়ে আছে অজস্র অলৌকিক ঘটনা। তাঁর মৃত্যুর সঙ্গেও সংযুক্ত এক আশ্চর্য অলৌকিক ঘটনা রয়েছে। ঘটনাটি এই― ১৮২০ বা মতান্তরে ১৮২১ সাল নাগাদ তাঁর দেহান্ত হয়। দেহত্যাগ কালে কমলাকান্ত চেয়েছিলেন তাঁর গঙ্গাপ্রাপ্তি ঘটুক। কিন্তু বর্ধমানের যে গ্রামে তিনি দেহ রাখেন, তার ধারেকাছেও গঙ্গা ছিল না। সাধকের অন্তিম ইচ্ছা পূর্ণ করতেই যেন তাঁর আরাধ্যা সক্রিয় হন। তাঁর সেই মন্দির প্রাঙ্গণের মাটি ফুঁড়ে উঠে আসে গঙ্গার জল। পরবর্তী কালে সেই স্থানে একটি কুয়ো তৈরি করে দেওয়া হয়। সেই কুয়োর জলে আজও কালীপূজার সময়ে দেবীর ভোগ রান্না করা হয়।

## সংগীত রচয়িতা
কমলাকান্ত ভট্টাচার্যের রচিত কয়েকটি বিখ্যাত গান হচ্ছে 'মজিল মোর মন ভ্রমরা শ্যামাপদ নীল কমলে', 'শুকনো তরু মুঞ্জরে না', 'তুমি যে আমার নয়নের নয়ন' ইত্যাদি।

## তথ্যসূত্র

বিষয়শ্রেণী:১৭৬৯-এ জন্ম
বিষয়শ্রেণী:১৮২১-এ মৃত্যু
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:রামকৃষ্ণ পরমহংস
বিষয়শ্রেণী:ভারতীয় পুরুষ গীতরচয়িতা
বিষয়শ্রেণী:১৮শ শতাব্দীর বাঙালি কবি
বিষয়শ্রেণী:১৯শ শতাব্দীর বাঙালি কবি
বিষয়শ্রেণী:পশ্চিমবঙ্গের কবি
বিষয়শ্রেণী:১৯শ শতাব্দীর ভারতীয় পুরুষ সঙ্গীতজ্ঞ
বিষয়শ্রেণী:১৮শ শতাব্দীর ভারতীয় পুরুষ সঙ্গীতজ্ঞ
বিষয়শ্রেণী:বাংলা ভাষার লেখক
বিষয়শ্রেণী:ভারতীয় পুরুষ কবি
বিষয়শ্রেণী:১৮শ শতাব্দীর ভারতীয় কবি
বিষয়শ্রেণী:১৯শ শতাব্দীর ভারতীয় কবি
বিষয়শ্রেণী:১৯শ শতাব্দীর ভারতীয় গীতরচয়িতা
বিষয়শ্রেণী:১৮শ শতাব্দীর ভারতীয় পুরুষ লেখক
বিষয়শ্রেণী:১৯শ শতাব্দীর ভারতীয় পুরুষ লেখক
বিষয়শ্রেণী:বাংলা ভাষার গীতিকার
খোঁজ-দি সার্চ

**খোঁজ-দ্য সার্চ** হচ্ছে ২০১০ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন ইফতেখার চৌধুরী  এবং প্রযোজনা ও পরিবেশনা করেছে মুনসুন ফিল্মস। এতে অভিনয় করেছেন অনন্ত জলিল, বর্ষা, ববি ও সোহেল রানা সহ আরও অনেকে। এটি বাংলাদেশের প্রথম পূর্ণাঙ্গ ডিজিটাল চলচ্চিত্র।

## শ্রেষ্ঠাংশে
*অনন্ত জলিল - মেজর মাহমুদ হাসান (অনন্ত)
* আফিয়া নুসরাত বর্ষা - এলিজা
* ববি হক - ববি
* সোহেল রানা - কমান্ড প্রধান
* ইফতেখার চৌধুরী - 
* নিনো (ইতালি) - নিনো (অতিথি শিল্পী) 
* জিসান - পাবেল
* রাহা - 
*রাশেদা চৌধুরী - মাহমুদের মা
* ইলিয়াস জাভেদ - নওয়াব শামসুদ্দিন
*ইলিয়াস কোবরা -
* অপু - ফিফটি-ফিফটি
*ডাঃ এজাজ - মাষ্টার
* শিরিন বকুল - 
* সোহেল খান - 
* লাল রনি - সাজিদ
* জেসিকা-হাস (আমেরিকা) - 
* সিয়ান (আমেরিকা) - 
* মাইক বোস (মেক্সিকো) - 
* সান (দক্ষিণ আফ্রিকা) - 
* ক্যারোলিন (দক্ষিণ আফ্রিকা) –

## সংগীত

*খোঁজ-দ্য সার্চ*-এর সঙ্গীত পরিচালনা করেছেন ইমন সাহা ও হাবিব ওয়াহিদ এবং সবগুলো গানে কথা লিখেছেন কবির বকুল ও ইলিয়াস মোল্লা।
### গানের তালিকা
}

## বহিঃসংযোগ

বিষয়শ্রেণী:২০১০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:গোয়েন্দা চলচ্চিত্র
বিষয়শ্রেণী:গ্যাংস্টার চলচ্চিত্র
বিষয়শ্রেণী:মাফিয়া চলচ্চিত্র
বিষয়শ্রেণী:অপরাধমূলক রোমাঞ্চকর চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:ইফতেখার চৌধুরী পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
ফিফা (ভিডিও গেম সিরিজ)

**ফিফা** (ইংরেজি ভাষায়ঃ FIFA) একটি ফুটবল ভিত্তিক মাল্টিপ্লেয়ার গেম সিরিজ। *ইএ স্পোর্টস* এর লেবেলে প্রতিবছর একটি করে গেম মুক্তি পায়। ১৯৯৩ সালে প্রথম মুক্তি পাওয়া গেমটিতেই ফিফার কাছ থেকে অফিসিয়াল লাইসেন্স নেয়। বর্তমানের ফিফা গেম গুলোতে একচেটিয়া ভাবে রয়েছে বিশ্বের প্রধান ও অপ্রধান ক্লাব ও লীগগুলোর অফিসিয়াল লাইসেন্স, যাতে রয়েছে খেলোয়াড়দের ও দলগুলোর আসল নাম। 
ফিফার গেম সিরিজ হলো অন্যতম সেরা সর্বাধিক বিক্রীত ভিডিও গেম । *এছাড়া ফিফা ১১* হলো দ্রুততম বিক্রিত খেলাধুলা বিষয়ক গেম। 

## সিরিজসমূহ
### ফিফা সকার ৯৫
এ গেমটিতে ছিল ৮টি জাতীয় লীগ। 
### ফিফা সকার ৯৬
এ গেমটি থ্রিডি গ্রাফিক্সে উন্নত ছিল এবং প্লেস্টেশনেও খেলা যেত। এতে খেলোয়াড়দের আসল নাম ব্যবহার করা হয়।
### ফিফা ৯৭
ফিফার এই ভার্সনে ধারাভাষ্যে জন মটসন ও অ্যান্ডি গ্রের কণ্ঠ ব্যবহার করা হয়। *ইনডোর ফুটবল* উপস্থাপন করা হয়।

### ফিফা ৯৮
এতে গ্রাফিক্স আরও উন্নত করা হয়। *রোড টু ওয়ার্ল্ড কাপ* মোড উপস্থাপন করা হয় এবং সঙ্গীত প্লেলিস্ট প্রয়োগ করা হয়।
### ফিফা ৯৯
ইনডোর ফুটবল তুলে নেওয়া হয়। খেলোয়াড়ভেদে বিভিন্ন উচ্চতা ও উন্নত জার্সি ব্যবহার করা হয়।

### ফিফা ২০০০
এতে ৪০টিরও বেশি জাতীয় দল উপস্থাপন করা হয়। 
### ফিফা ২০০১
এতে প্রথমবারের মত কিছু খেলোয়াড়ের জন্য বরাদ্দ ছিল নিজস্ব চেহারা।
### ফিফা ২০০২
পাসিং এর জন্য প্রথমবারের মত ব্যবহার করা হয় পাওয়ার বার।
### ফিফা ২০০৩
ফিফা ২০০৩ আগের ভার্সনগুলো থেকে সম্পূর্ণ নতুন গেমপ্লে নিয়ে বাজারে মুক্তি পায়। এতে আরও উন্নত স্টেডিয়াম, খেলোয়াড় ও জার্সি ব্যবহার করা হয়। এতে ছিল টিভির মত রিপ্লের ব্যবস্থা। এতে ছিল এক্সবক্সে খেলার ব্যবস্থা।

### ফিফা ২০০৪
ফিফা ২০০৪ আগের ভার্সন থেকে খুব একটা বেশি উন্নত করা হয়নি। এতে *অনলাইন মোড* নতুন ভাবে সংযোজিত করা হয়।

### ফিফা ২০০৫
ফিফা ২০০৫-এ ছিল *ক্যারিয়ার মোড* ছিল।
### ফিফা ২০০৬
এতে টিম কেমিস্ট্রি উপস্থাপিত হয় এবং ক্যারিয়ার মোড আরও উন্নত করা হয়।

### ফিফা ২০০৭
এতে নতুন নতুন স্টেডিয়াম ব্যবহার করা হয়। এক্সবক্স ৩৬০-এর জন্য সম্পূর্ণ আলাদা ইন্সটলেশান সিস্টেম ছিল, যাতে অপ্রধান লীগ ও দলগুলো অনুপস্থিত ছিল।

### ফিফা ২০০৮
এতে সম্পূর্ণ নতুন *বি এ প্রো* মোডটি উপস্থাপিত হয়, যেখানে ব্যবহারকারী নিজেই শুধুমাত্র একজন খেলোয়াড়কে নিয়ন্ত্রণ করতে পারবে।
### ফিফা ২০০৯
ফিফা ২০০৯-এ বি এ প্রো মোডটি আরও উন্নত করা হয়, যাতে ছিল অনলাইন খেলার ব্যবস্থা।
### ফিফা ২০১০
ফিফা ২০১০-এ ম্যানেজার মোডটি আরও উন্নত করা হয়। এতে প্রতি ম্যাচের পারফর্মেন্স অনুযায়ী খেলোয়াড়দের মান বাড়তো। এতে ৫০টি স্টেডিয়াম ও ৩১টি লীগ ব্যবহাআর করা হয়। এতে খেলোয়াড়দের ড্রিবলিং-এও উন্নতি সাধন করা হয়।
### ফিফা ২০১১
ফিফা ১১-এ *ম্যানেজার মোড*-কে পরিবর্তন করে *ক্যারিয়ার মোড* বলা হয়। এতে ব্যবহারকারী গোলরক্ষক হয়ে খেলতে পারেন। এতে পাসিং সিস্টেমে পরিবর্তন সাধন করা হয়।

## অন্যান্য শিরোনামে
### ফিফা বিশ্বকাপের লাইসেন্স করা গেমগুলো
* ওয়ার্ল্ড কাপ ৯৮ ফ্রান্স
* ২০০২ ফিফা ওয়ার্ল্ড কাপ কোরিয়া-জাপান
* ২০০৬ ফিফা ওয়ার্ল্ড কাপ জার্মানি
* ২০১০ ফিফা ওয়ার্ল্ড কাপ দক্ষিণ আফ্রিকা
### উয়েফা চ্যাম্পিয়নস লীগের লাইসেন্স করা গেমগুলো
* ইউরো ২০০০
* ইউরো ২০০৪
* ইউরো ২০০৮

## তথ্যসূত্র

## বহিঃসংযোগ

* ফিফা অফিশিয়াল ওয়েবসাইট 
* ইএ স্পোর্টস 

বিষয়শ্রেণী:ভিডিও গেম ফ্র্যানচাইজি
বিষয়শ্রেণী:মাল্টিপ্লেয়ার অনলাইন গেম
বিষয়শ্রেণী:ইস্পোর্টস গেম
বিষয়শ্রেণী:ফিফা (ভিডিও গেম ধারাবাহিক)
বিষয়শ্রেণী:ফুটবল ভিডিও গেম
বিষয়শ্রেণী:ফিফা
বাংলাদেশের বিমানবন্দরের তালিকা

এটি **বাংলাদেশে অবস্থিত বিমানবন্দরের একটি তালিকা**। সকল বিমানবন্দর বেসামরিক বিমান পরিবহন ও পর্যটন মন্ত্রণালয়ের অধীনস্থ বাংলাদেশ বেসামরিক বিমান চলাচল কর্তৃপক্ষ কর্তৃক পরিচালিত ও রক্ষণাবেক্ষণ করা হয়। এছাড়া বাংলাদেশ সশস্ত্র বাহিনী কর্তৃক সামরিক ও প্রশিক্ষণের উদ্দেশ্যে কয়েকটি এয়ারফিল্ড ব্যবহৃত হয়।

বাংলাদেশে ৪টি আন্তর্জাতিক বিমানবন্দর, ৪টি অভ্যন্তরীণ বিমানবন্দর এবং ৪টি স্বল্প পরিসরের (শুধু উড্ডয়ন এবং অবতরণ) বন্দর রয়েছে। একটি অভ্যন্তরীণ বিমানবন্দর নির্মানাধীন রয়েছে। এছাড়া এখানে বেশ কিছু এয়ারস্ট্রিপ রয়েছে, যা দ্বিতীয় বিশ্বযুদ্ধের সময় তৈরি করা হয়েছিল।

## নির্দেশিকা

## বিমানবন্দরের তালিকা

* সমস্ত বিমানবন্দর বিভাগ অনুযায়ী তালিকাভুক্ত করা হয়েছে। ময়মনসিংহ বিভাগে কোনো বিমানবন্দর নেই।

### [[বরিশাল বিভাগ]]

### [[চট্টগ্রাম বিভাগ]]

### [[ঢাকা বিভাগ]]

### [[খুলনা বিভাগ]]

### [[রাজশাহী বিভাগ]]

### [[রংপুর বিভাগ]]

### [[সিলেট বিভাগ]]

## চিত্র

চিত্র:ShahAmanatAirport-01.jpg|চট্টগ্রামের শাহ আমানত আন্তর্জাতিক বিমানবন্দর
চিত্র:Shahjalal International Airport.jpg|ঢাকার শাহজালাল আন্তর্জাতিক বিমানবন্দর
চিত্র:Sylhet Osmani Airport.jpg|সিলেটের ওসমানী আন্তর্জাতিক বিমানবন্দর
চিত্র:Cox's Bazar Airport (CXB), Bangladesh.JPG|কক্সবাজার আন্তর্জাতিক বিমানবন্দর
চিত্র:Jessore Airport (463123277).jpg|যশোর বিমানবন্দর
চিত্র:Shah Makhdum Airport, Rajshahi, Bangladesh.JPG|রাজশাহীর শাহ মখদুম বিমানবন্দর
চিত্র:Saidpur Airport 1.jpg|সৈয়দপুর বিমানবন্দর


## আরো দেখুন
* বাংলাদেশের পরিবহন ব্যবস্থা

## তথ্যসূত্র

*
বিষয়শ্রেণী:দেশ অনুযায়ী বিমানবন্দরের তালিকা
বিষয়শ্রেণী:এশিয়ার বিমানবন্দরের তালিকা
বিষয়শ্রেণী:বাংলাদেশের ভবন ও স্থাপনার তালিকা
বিষয়শ্রেণী:বাংলাদেশের পরিবহন সম্পর্কিত তালিকা
বাংলাদেশে অবস্থিত কূটনৈতিক মিশনের তালিকা

এটি **[[বাংলাদেশ|বাংলাদেশে]] অবস্থিত কূটনৈতিক মিশন সমূহের** একটি তালিকা। বর্তমানে রাজধানী শহর ঢাকাতে ইউরোপীয় ইউনিয়ন সহ আরো ৫০টি দূতাবাস/হাই কমিশন রয়েছে। ঢাকাতে ১৫-২০টি অবৈতনিক রাষ্ট্রীয় প্রতিনিধি রয়ে‌ছে এবং বাংলাদেশের জন্য পাশের দেশসমূহে ৩৫ টি রাষ্ট্রের অনুমোদিত মিশন রয়েছে। কিছু রাষ্ট্র যেমন আলজেরিয়া, বাহরাইন, এবং জর্ডান বাংলাদেশের ঢাকাতে তাদের মিশন প্রক্রিয়াধীন রয়েছে।

নিচের তালিকায় বর্তমানে ঢাকাতে অবস্থিত বিভিন্ন মিশন, অবৈতনিক রাষ্ট্র-প্রতিনিধি, বাংলাদেশের অন্য শহরের কনস্যুলেট জেনারেল এবং অনুমোদিত (অনাবাসিক) মিশন রয়েছে ।

## দূতাবাস/হাই কমিশন
**ঢাকা অবস্থিত মহাদেশ গুলোর রাষ্ট্র সমূহ** 
### এশিয়া
* 
*  
*  
*  
*  
*  
* 
* 
* 
*  
*  
* 
*  
*  
* 
* 
*  
*  
*  
* 
* 
*  
*  
*  
* 
*  

### আফ্রিকা.
* 
*  
*  
*  
* 

### উত্তর আমেরিকা
*  
* 

### দক্ষিণ আমেরিকা
* 
* 
### অস্ট্রেলিয়া
* 

## মিশন
* 

## ঢাকায় অন্যান্য পদ
*  (প্রতিনিধিত্বকারী অফিস)
*  (প্রতিনিধিত্বকারী অফিস)

## ঢাকায় অবৈতনিক রাষ্ট্র-প্রতিনিধি
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## কনস্যুলেট জেনারেল/কনস্যুলেট

### [[ঢাকা]]
* 

### [[চট্টগ্রাম]]
* 
* 
* 
* 
* 
* 
* 
* 

### [[সিলেট]]
*  (সহকারী হাই-কমিশন)
* 

### [[রাজশাহী]]
* 

### [[খুলনা]]
* 

## অনুমোদিত অনাবাসিক মিশন

### [[ভারত|ভারতে]]:
* 
* 
* 
* 
* 
* 
* 
* 
* 
* 
*  (ভ্যালেটা)
* 
* 
* 
* 
* 
* 
* 
* 
* 
* 
* 
* 

### [[ইসলামাবাদ]], [[পাকিস্তান|পাকিস্তানে]]:
* 
* 
* 
* 
* 
* 
* 
* 
* 

## আরও দেখুন
* বাংলাদেশের কূটনৈতিক মিশনের তালিকা 
* বাংলাদেশের বৈদেশিক সম্পর্ক

## তথ্যসূত্র

## বহিঃসংযোগ
* বাংলাদেশের পররাষ্ট্র মন্ত্রণালয়

বিষয়শ্রেণী:বাংলাদেশে অবস্থিত কূটনৈতিক মিশন
বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা
বিষয়শ্রেণী:বাংলাদেশের কূটনীতি সম্পর্কিত তালিকা
বিষয়শ্রেণী:বাংলাদেশের বৈদেশিক সম্পর্ক
দ্যা স্পীড

***দ্যা স্পীড*** ২০১২ সালে মুক্তিপ্রাপ্ত একটি বাংলাদেশী চলচ্চিত্র। সম্পূর্ণ এ্যাকশন ধর্মী এ ছবি চিত্রায়ীত হয়েছে মালয়েশিয়ার অপরূপ সৌন্দর্যমন্ডিত লোকেশন পুত্রাজায়া, লংজাউম্ব, কুয়ালালামপুর, সিপোর্ট ও এয়ারপোর্ট এ। এ ছবিতে অনন্তর বিপরীতে অভিনয় করেছেন মালয়েশিয়ান অভিনেত্রী পারভিন এবং রাশিয়ান অভিনেত্রী নানা। ছবিটি পরিচালনা করেছেন বাংলাদেশের বিখ্যাত চলচ্চিত্র পরিচালক সোহানুর রহমান সোহান। ছবিটির প্রধান চরিত্রগুলোতে অভিনয় করেছেন এম এ জলিল অনন্ত, পারভিন (মালয়েশিয়া), নানা (রাশিয়া), আলমগীর, দিতি, নিনো (ইতালি), ডন, ইলিয়াস কোবরা, দীঘিসহ দেশী বিদেশী আরও অনেকে। ছবিটি প্রযোজনা-পরিবেশনায় করছে মনসুন ফিল্মস। এর আগে মনসুন ফিল্মস এর ব্যানারে খোঁজ-দি সার্চ ছবিটি মুক্তি পায় ২০১০ সালে এবং পরবর্তীতে একে একে মুক্তি পায় *[[হৃদয় ভাঙ্গা ঢেউ]]*, *[[মোস্ট ওয়েলকাম]]*, মোস্ট ওয়েলকাম ২।

## কাহিনী সংক্ষেপ
## শ্রেষ্ঠাংশে
*শেখ ফরিদ(SFB)
* অনন্ত - 
* পারভিন (মালয়েশিয়া) -
* নানা (রাশিয়া) -
* আলমগীর -
* দিতি -
* নিনো (ইতালি) -
* ডন -
* ইলিয়াস কোবরা -
* দীঘি -
* জানেট দোখস (ইতালি) - 
* মাইক বস (দক্ষিণ আফ্রিকা) - 
* ইসমাদি বিন রিজি (রাশিয়া) - 
* মারনা টাইরাই কিনা (রাশিয়া) - 
* এলিনা কুক (রাশিয়া) - 
* অ্যানডোলসা ডারমানসিস (রাশিয়া) - 
* মাডানা (রাশিয়া) - 
* ডিজুলাইনি বিন মালেক (ইরান) - 
* মারগিজা আবদুরজা (ইরান) -

## সংগীত
*দ্য স্পীড* ছবির সঙ্গীত পরিচালনা করেছেন ইমন সাহা, হাবিব ওয়াহিদ, ফুয়াদ, হৃদয় খান। গানে কণ্ঠ দিয়েছেন অ্যান্ড্রু কিশোর, হাবিব, হৃদয় খান, ফুয়াদ ও রমা।

### গানের তালিকা

## আরও দেখুন

## তথ্যসূত্র

## বহিঃসংযোগ

বিষয়শ্রেণী:২০১২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:গোয়েন্দা চলচ্চিত্র
বিষয়শ্রেণী:গ্যাংস্টার চলচ্চিত্র
বিষয়শ্রেণী:মাফিয়া চলচ্চিত্র
বিষয়শ্রেণী:অপরাধমূলক রোমাঞ্চকর চলচ্চিত্র
বিষয়শ্রেণী:অনন্ত জলিল প্রযোজিত চলচ্চিত্র
খোঁজ-দি সার্চ-২

**খোঁজ-দি সার্চ-২**  ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দি সার্চ-সিরিজের প্রথম পর্ব খোঁজ-দি সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দি সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত অনন্ত, বর্ষা, সোহেল রানা, নিনোসহ (ইতালি) আরও অনেকে।
## কাহিনী সংক্ষেপ
ছবিটির কাহিনী, চিত্রনাট্য ও সংলাপ লেখক ছিলেন সুপরিচিত চলচ্চিত্র লেখক হেনরি আমিন (মো: রুহুল আমিন) তিনি ২০১৩ সালে ইন্তেকাল করেছেন। অত:পর পরিচালক শহিদুল ইসলাম খোকন ইন্তেকাল করেছেন। পরিচালক ও লেখক দুইজন ঘনিষ্ঠ বন্ধু ছিলেন।

## শ্রেষ্ঠাংশে
* অনন্ত - মেজর মাহমুদ হাসান (অনন্ত)
* বর্ষা - এলিজা
* সোহেল রানা - কমান্ড প্রধান
* নিনো (ইতালি) - নিনো (অতিথি শিল্পী)

## সংগীত
*খোঁজ-দি সার্চ-২* ছবির সঙ্গীত পরিচালনা করবেন ইমন সাহা এবং জনপ্রিয় তরুন কণ্ঠশিল্পী ও সঙ্গীত পরিচালক হাবিব ওয়াহিদ। 
### গানের তালিকা
## আরও দেখুন
* খোঁজ-দি সার্চ-সিরিজ
* দ্যা স্পীড

## বহিঃসংযোগ

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:গোয়েন্দা চলচ্চিত্র
বিষয়শ্রেণী:গ্যাংস্টার চলচ্চিত্র
বিষয়শ্রেণী:মাফিয়া চলচ্চিত্র
বিষয়শ্রেণী:অপরাধমূলক রোমাঞ্চকর চলচ্চিত্র
বিষয়শ্রেণী:পরবর্তী কিস্তির চলচ্চিত্র
খোঁজ-দি সার্চ (চলচ্চিত্র ধারাবাহিক)

**খোঁজ-দি সার্চ-সিরিজ** ও একটি বাংলাদেশী চলচ্চিত্র নির্মাণের গোয়েন্দাভিত্তিক এ্যাকশনধর্মী ধারাবাহিক গল্প। ইতোমধ্যে দুইজন চলচ্চিত্র পরিচালক এই ধারাবাহিকটি লিখেছেন প্রথম জন ইফতেখার চৌধুরী, প্রথম পর্ব খোঁজ-দি সার্চ ছবির পরিচালক এবং দ্বিতীয় জন সিরিজের দ্বিতীয় পর্ব খোঁজ-দি সার্চ-২ ছবির পরিচালক শহীদুল ইসলাম খোকন। সম্পূর্ণ গোয়েন্দাভিত্তিক এ্যাকশনধর্মী এই সিরিজ থেকে চলচ্চিত্র নির্মাণ অব্যাহত থাকবে। এবং এই ব্যাপারে সব চেয়ে বেশি সহযোগিতা করেছেন প্রযোজনা-পরিবেশনা প্রতিষ্ঠান **মনসুন ফিল্মস** কর্ণধর অভিনেতা-প্রযোজক অনন্ত। তিনি বাংলাদেশের চলচ্চিত্রের ধায়ার পরিবর্তন আনতে চায়, দর্শকদের চাহিদা অনুযায়ী। দেশের গন্ডি পেরিয়ে আন্তর্জাতিক বাজার গ্রহণযোগ্যতা পাবে, এবং সেই সাথে আয় হবে প্রচুর পরিমাণ বৈদেশীক মুদ্রা।

## সম্মাননা
### জাতীয় চলচ্চিত্র পুরস্কার
### মেরিল-প্রথম আলো পুরস্কার
## খোঁজ-দি সার্চ
**খোঁজ-দি সার্চ** ও ২০১০ সালের ১৬ এপ্রিল মুক্তিপ্রাপ্ত একটি বাংলাদেশী চলচ্চিত্র। এবং ছবিটি জুন ২০১০ এ সিঙ্গাপুর, মালয়েশিয়া, কাতার ও সংযুক্ত আরব আমিরাত এবং পরে ইতালি ও যুক্তরাজ্যে। ইফতেখার চৌধুরী পরিচালিত এবং মনসুন ফিল্মস প্রযোজিত-পরিবেশিত বাংলাদেশের প্রথম পূর্ণাঙ্গ ডিজিটাল ছবিটিতে বাংলাদেশ অভিনয় শিল্পী ছাড়াও বিশ্বের কয়েকটি দেশের অভিনয় শিল্পীরা অভিনয় করেছেন- অনন্ত, বর্ষা, ববি, সোহেল রানা, জিসান, রাহা, রাশেদা চৌধুরী, ইলিয়াস জাভেদ, ইলিয়াস কোবরা, অপু, ডা. এজাজ, শিরিন বকুল, সোহেল খান, জেসিকা-হাস (আমেরিকা), সিয়ান (আমেরিকা), মাইক বোস (মেক্সিকো), সান (দক্ষিণ আফ্রিকা), ক্যারোলিন (দক্ষিণ আফ্রিকা), নিনোসহ (ইতালি) আরও অনেকে।

## খোঁজ-দি সার্চ-২
**খোঁজ-দি সার্চ-২** ও ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দি সার্চ-সিরিজের প্রথম পর্ব খোঁজ-দি সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দি সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত [এম অনন্ত, বর্ষা, সোহেল রানা, নিনোসহ (ইতালি) আরও অনেকে।

## তথ্যসূত্র

## বহিঃসংযোগ

বিষয়শ্রেণী:২০১০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী ধারাবাহিক চলচ্চিত্র
রোমের পর্যটন আকর্ষণসমূহ

রোম পৃথিবীর সবচেয়ে সুন্দর সুপ্রাচীন নগরীগুলোর একটি। এর মূল পর্যটন আকর্ষণগুলো এখানে লিপিবদ্ধ আছে।

## প্রাচীন রোমান স্থাপনা

## ধর্মীয় উপাসনালয়

## পিয়াৎজা

## তথ্যসূত্র

বিষয়শ্রেণী:রোমা
কাঁকসা বিধানসভা কেন্দ্র

**কাঁকসা বিধানসভা কেন্দ্র** ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।

## নির্বাচনী ফলাফল
২০০৬ সালের বিধানসভা নির্বাচনে সিপিআই(এম)-এর অঙ্কুর সরেশ কাঁকসা (তফসিলি জাতি সংরক্ষিত) বিধানসভা কেন্দ্র থেকে নিকটতম প্রতিদ্বন্দ্বী তৃণমূল কংগ্রেসের লক্ষ্মীনারায়ণ সাহাকে পরাজিত করে বিধায়ক নির্বাচিত হন। অঙ্কুর সরেশই ২০০১ ও ১৯৯৬ সালে জাতীয় কংগ্রেসের হিমাংশু মণ্ডলকে পরাজিত করে নির্বাচিত হয়েছিলেন। ১৯৯১ ও ১৯৮৬ সালে কংগ্রেসের মানিকলাল বাউড়ি ও সমীরকুমার সাহাকে পরাজিত করে সিপিআই(এম)-এর কৃষ্ণচন্দ্র হালদার বিধায়ক নির্বাচিত হয়েছিলেন। ১৯৮২ ও ১৯৭৭ সালে সিপিআই(এম)-এর লক্ষ্মীনারায়ণ সাহা কংগ্রেসের শিবনারায়ণ সাহা ও সমীরকুমার সাহাকে পরাজিত করে বিধায়ক হয়েছিলেন।

কাঁকসা বিধানসভা কেন্দ্রটি দুর্গাপুর লোকসভা কেন্দ্রের অংশ ছিল।

## সীমানা পুনর্নির্ধারণের প্রভাব
চসীমানা পুনর্নির্ধারণ কমিশনের নির্দেশ অনুযায়ী ২০১১ সালে এই বিধানসভা কেন্দ্রটি লুপ্ত হয়েছে। কাঁকসা সমষ্টি উন্নয়ন ব্লকের আমলাজোড়া, গোপালপুর ও মোলানদিঘি গ্রাম পঞ্চায়েত ২৭৬ দুর্গাপুর পূর্ব বিধানসভা কেন্দ্র এবং কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েত গলসি বিধানসভা কেন্দ্রের অন্তর্ভুক্ত হয়েছে।

## তথ্যসূত্র

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:বর্ধমান জেলার বিধানসভা কেন্দ্র
বিষয়শ্রেণী:পশ্চিম বর্ধমান জেলার রাজনীতি
ভিত্রুভিয়ানো মানব

400px|right|thumb
**ভিত্রুভিয়ানো মানব** (ইতালীয় ভাষায়: Uomo vitruviano, ইংরেজি ভাষায়: Vitruvian Man) প্রখ্যাত ইতালীয় চিত্রশিল্পী, ভাস্কর, উদ্ভাবক ও বিজ্ঞানী লেওনার্দো দা ভিঞ্চি-র আঁকা একটি চিত্রকর্ম। ১৪৮৭ সালে এটি আঁকা হয়েছিল। ছবিটির সাথে বিখ্যাত স্থপতি মার্কুস ভিত্রুভিয়ুস-এর কাজের উপর ভিত্তি করে লেখা কিছু মন্তব্য সংযুক্ত আছে। কাগজের উপর সাধারণ কলম দিয়ে আঁকা এই ছবিতে একই ব্যক্তিকে দুটি পৃথক বিন্যাসে দেখা যায়, একটি বিন্যাস একটি বৃত্তের মাঝে এবং অন্যটি একটি বর্গক্ষেত্রের মাঝে। ছবি এবং তার সাথে সংযুক্ত মন্তব্যগুলোকে অনেক সময় একসাথে *Canon of Proportions* বা মানুষের অনুপাত বলা হয়। বর্তমানে এটি ইতালির ভেনিস শহরের আকাদেমিয়া নামক জাদুঘরে সংরক্ষিত আছে। সাধারণ কাগজ-কলমে আঁকা অন্য সব ছবির মত এটিও বিশেষ কোন সময়ে প্রদর্শন করা হয়, অধিকাংশ সময়ই গোপনে সংরক্ষিত থাকে।

## ধারণাটির ইতিহাস
ভিত্রুভিয়ানো ধারণাটির জন্ম ভিঞ্চির জন্মেরও ১৫০০ বছর পূর্বে। ১ম খ্রিস্টপূর্বাব্দে রোমান সম্রাজ্যে মার্কুস ভিত্রুভিয়ুস নামে একজন স্থপতি ছিলেন। তার বিখ্যাত স্থাপত্য বিষয়ক গ্রন্থ *De Architectura*. বইটি ১০টি পৃথক পৃথক ভাগে বিভক্ত ছিল, প্রতি ভাগে স্থাপত্য, নগর পরিকল্পনা এবং যন্ত্রকলা বিষয়ক বিভিন্ন তথ্য সন্নিবেশিত ছিল। সেই রোমান যুগ থেকে শুরু করে ইউরোপীয় রেনেসাঁ পর্যন্ত বইটির প্রভাব বিদ্যমান ছিল, আধুনিক স্থাপত্য শিল্পেও ক্ষেত্রে বিশেষে এর ব্যবহার দেখা যায়।

এই বইয়েরই তৃতীয় ভাগে ভিত্রুভিয়ানো মানব বিষয়ক ধারণার সূত্রপাত ঘটে। এই অধ্যায়ের মূল বিষয় ছিল মন্দির নির্মাণ শিল্প। এতে লেখা আছে: "একইভাবে, কোনও মন্দিরের সদস্যদের মধ্যে পুরো অংশের সাধারণ মাত্রার সাথে বিভিন্ন অংশের প্রতিসম সম্পর্কের ক্ষেত্রে সর্বাধিক সম্প্রীতি থাকা উচিত।  তারপরে আবার মানবদেহে কেন্দ্রীয় বিন্দুটি স্বাভাবিকভাবেই নাভি।  কারণ যদি কোনও পুরুষকে তার পিঠে সমান্তরালভাবে তার হাত ও পা প্রসারিত করা যায় এবং তার নাভিকে কেন্দ্র করে এক জোড়া কমপাস করা হয়, তবে তার দুটি হাত ও পায়ের আঙ্গুলগুলি এবং আঙ্গুলগুলি বর্ণিত একটি বৃত্তের পরিধি স্পর্শ করবে।  এবং মানুষের শরীর যেমন একটি বৃত্তাকার রূপরেখা দেয়, তেমনি এটি থেকেও একটি বর্গক্ষেত্রের সন্ধান পাওয়া যায়।  কারণ আমরা যদি পায়ের তল থেকে মাথার শীর্ষে দূরত্বটি পরিমাপ করি এবং তারপরে প্রসারিত বাহুগুলিতে প্রয়োগ করি তবে প্রস্থটি সমতল পৃষ্ঠের ক্ষেত্রে যেমন উচ্চতার সমান হবে তেমন পাওয়া যাবে  সম্পূর্ণ বর্গক্ষেত্র।" (মার্কুস ভিত্রুভিয়ুস, De Architectura, Book III, অধ্যায় ১, পৃষ্ঠা ৩)

## তথ্যসূত্র

* The Vitruvian Man, Stanford University

বিষয়শ্রেণী:চিত্রকর্ম
বিষয়শ্রেণী:চিত্রশিল্প
বিষয়শ্রেণী:লিওনার্দো দা ভিঞ্চির চিত্রকর্ম
বিষয়শ্রেণী:মানবদেহ
বিষয়শ্রেণী:সোনালী অনুপাত
প্রেমপত্র

thumb|''দ্য লাভ লেটার'' – জোহানেস ভার্মার
thumb|''ওপেনিং এ লাভ লেটার'' - আমেদেও সিমোনেত্তি

**প্রেমপত্র** হলো প্রিয়জনের কাছে লিখিত উপায়ে ভালোবাসা প্রকাশ করার একটি পন্থা। হাতে বা অন্য কোন মাধ্যমে, যে ভাবেই দাওয়া হোক না কেন, প্রেমপত্রে মনের অনুভূতি ব্যক্ত হয়ে থাকে।

## প্রেমপত্রের ইতিহাস
প্রেমপত্রের ইতিহাস সম্ভবত সভ্যতার মতই প্রাচীন। প্রাচীন গ্রীক, রোমান, চীনা সভ্যতার দলিলে প্রেমপত্র প্রদানের প্রচলনের প্রমাণ পাওয়া গিয়েছে। তবে সেগুলো খুবই সরল ভাষায় লেখা। মধ্যযুগীয় প্রেমপত্রগুলোতে লেখনীর দক্ষতার ক্রমবিকাশ লক্ষ্য করা যায়। মধ্যযুগে প্রেমপত্র আদান-প্রদানের প্রধান বাহক ছিল পোষ মানানো কবুতর। প্রেমিক-প্রেমিকা কবুতরের পায়ে বেঁধে প্রিয় মানুষটির কাছে মনের কথা কাগজে বন্দি করে পাঠিয়ে দিত।
## আধুনিক প্রেমপত্র
যোগাযোগ ব্যবস্থার উন্নয়নের আগে এই প্রেমপত্রই ছিল প্রেমিক-প্রেমিকাদের যোগাযোগের প্রধান উপায়, বিশেষ করে যুদ্ধের সময়-যখন তাদের মধ্যে দূরত্ব অনেক বেশি। ঐ সব সময়ে যোদ্ধারা উৎসুক হয়ে অপেক্ষা করে থাকতো তাদের প্রিয় মানুষটির পত্রের অপেক্ষায়। 
এমনকি এই ইলেক্ট্রনিক যুগেও প্রেমপত্র তার ভূমিকা ঠিকই পালন করে যাচ্ছে। কাগুজে লেখার চেয়ে এখন মানুষ ই-মেইলের মাধ্যমেই বেশি প্রেমপত্র বিনিময় করে থাকে। তা সহজেই বোঝা যাবে প্রেমপত্র লেখার উপদেশমূলক ওয়েবসাইটগুলো দেখলে। 
তবে কাগুজে লিখিত প্রেমপত্রের আবেদন এখনও কমেনি। প্রিয়জনের কাছ থেকে পাওয়া চিঠি পড়ার অনুভূতি সবসময়ই অন্যরকম।

## ধরন ও কাঠামো
প্রেমপত্র লেখার কোন নির্দিষ্ট কাঠামো নেই। একজন যে উপায়ে তার মনের অনুভূতিগুলো লিপিবদ্ধ করতে পারবে তার সেভাবেই প্রেমপত্র লেখা উচিত। সেকারণে প্রেমপত্রের ধরন বিভিন্ন। ঐতিহাসিক ভাবে সমাদৃত ধরন হলো কাব্যিক উপায়ে লেখা। উইলিয়াম শেকসপিয়রের সনেটগুলো মাঝেমাঝেই আবেগী পত্রের উদাহরণ হিসেবে ধরা হয়ে থাকে। 
একটি সম্পর্ক ছিন্ন হওয়ার সময় প্রেমপত্র ফেরত দাওয়া রীতি প্রচলিত আছে।

## ঐতিহাসিক প্রেমপত্র
ইতিহাসের অনেক বিখ্যাত মানুষই তার প্রিয়জনের কাছে প্রেমপত্র লিখেছেন। তাদের মধ্যে নেপোলিয়ন বোনাপার্ট, লর্ড বাইরন, বেথোভেম, উইনস্টন চার্চিল, ভিক্টর হুগো, জন কিটস –এর প্রেমপত্র দলিল হিসেবে আজও রয়ে গেছে।

## তথ্যসূত্র

বিষয়শ্রেণী:যোগাযোগ
বিষয়শ্রেণী:চিঠি
বিষয়শ্রেণী:ভালোবাসা
বিষয়শ্রেণী:প্রেম
বেলগাছিয়া পশ্চিম বিধানসভা কেন্দ্র

**বেলগাছিয়া পশ্চিম বিধানসভা কেন্দ্র** ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।

সীমানা পুনর্নির্ধারণ কমিশনের নির্দেশ অনুসারে, বেলগাছিয়া পশ্চিম বিধানসভা কেন্দ্রটি ২০১১ সালে অবলুপ্ত হয়েছে।

এই বিধানসভা কেন্দ্রটি কলকাতা উত্তর পূর্ব লোকসভা কেন্দ্রের অন্তর্গত ছিল।

## ফলাফল
### ১৯৭৭-২০০৯
২০০৬ সালের নির্বাচনে তৃণমূল কংগ্রেসের মালা সাহা সিপিআই(এম)-এর রাজদেও গোয়ালাকে পরাজিত করে বিধায়ক নির্বাচিত হন। ২০০১, ১৯৯৬ ও ১৯৯১ সালে রাজদেও গোয়ালা যথাক্রমে তৃণমূল কংগ্রেসের ড. সুদীপ্ত রায়, কংগ্রেসের সাধন দাস ও কংগ্রেসের সুদীপ্ত রায়কে পরাজিত করে এখান থেকে বিধায়ক হন। কংগ্রেসের সুদীপ্ত রায় ১৯৮৭ সাল সিপিআই(এম)-এর লক্ষ্মীচরণ সেনকে পরাজিত করে বিধায়ক হন। ১৯৮২ সালে সিপিআই(এম)-এর রথীন্দ্রনাথ রায় কংগ্রেসের অমরেন্দ্রনাথ ভট্টাচার্যকে পরাজিত করেন। ১৯৭৭ সালে সিপিআই(এম)-এর লক্ষ্মীচরণ সেন কংগ্রেসের ভূপেন্দ্রনাথ সেনগুপ্তকে পরাজিত করেন। 

### ১৯৫১-১৯৭২ (বেলগাছিয়া বিধানসভা কেন্দ্র)
এই পর্বে একটিমাত্র বেলগাছিয়া কেন্দ্র ছিল। ১৯৭২ সালে কংগ্রেসের গণপতি সুর এখান থেকে নির্বাচিত হন। ১৯৭১, ১৯৬৯ ও ১৯৬৭ সালে সিপিআই(এম)-এর লক্ষ্মীচরণ সেন এখান থেকে নির্বাচিত হন। ১৯৬২, ১৯৫৭ ও ১৯৫১ সালে সিপিআই-এর গণেশ ঘোষ এখান থেকে নির্বাচিত হয়েছিলেন।
## পাদটীকা

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতার বিধানসভা কেন্দ্র
বিষয়শ্রেণী:কলকাতা জেলার রাজনীতি
এ্যারোনটিকাল ইনস্টিটিউট অব বাংলাদেশ

**এ্যারোনটিকাল ইনস্টিটিউট অব বাংলাদেশ** (সংক্ষেপে **এআইবি**) হল বাংলাদেশের একটি উড়োজাহাজ প্রকৌশল শিক্ষা ইনস্টিটিউট, যা ঢাকার উত্তরা মডেল টাউনে অবস্থিত। ১৯৯৯ সালে বাংলাদেশ উড়োজাহাজ ইঞ্জিনিয়ারিং এর অধ্যয়ন করার জন্য বাংলাদেশে বেসরকারিভাবে এটি প্রথম প্রতিস্ঠিত হয়। শুরুতে শুধু এ্যারোনটিকাল ইঞ্জিনিয়ারিং পড়ার সুযোগ থাকলেও বর্তমানে এতে, ইলেক্ট্রিক্যাল, ইলেক্ট্রনিক্স এন্ড কমিউনিকেশন ইঞ্জিনিয়ারিং এবং মেকানিক্যাল ইঞ্জিনিয়ারিং বিভাগের উপস্থিতি রয়েছে। ২০০৪ সালে এটি বাংলাদেশ কারিগরি শিক্ষা বোর্ড ও বাংলাদেশ বেসামরিক বিমান চলাচল কর্তৃপক্ষ-এর অন্তর্ভুক্ত হয়।

## ইতিহাস

এ্যারোনটিকাল ইনস্টিটিউট অফ বাংলাদেশ ১৯৯৯ সালে প্রতিষ্ঠিত হয়। ইনস্টিটিউটটি সফলভাবে এর প্রোগ্রাম সেক্টর ৪ উত্তরা মডেল টাউন, ঢাকা থেকে শুরু হয়। এখন সেক্টর ১৩ অবস্থিত, উত্তরা মডেল টাউন, ঢাকা ১২৩০।

ইনস্টিটিউট অর্জন BTEB 2004 এবং অনুমোদনে CAAB অনুমোদনের 2004 সালে, এবং বাংলাদেশ কারিগরি শিক্ষা বোর্ড দ্বারা হয়েছে সরকার অনুমোদিত হিসেবে সিভিল এভিয়েশন অথরিটি বাংলাদেশ এর দ্বারা অনুমোদিত। এ্যারোনটিকাল ইনস্টিটিউট অফ বাংলাদেশ কলেজ কোড দ্বারা সঞ্চালিত - 50158 [6] এবং শুধুমাত্র সিভিল এভিয়েশন অথরিটি বাংলাদেশের বেসরকারী বিমান প্রশিক্ষণ ইনস্টিটিউট বাংলাদেশ অনুমোদন।

## অবস্থান
এআইবি ঢাকা শহরের হযরত শাহজালাল আন্তর্জাতিক বিমানবন্দরের পাশে উত্তরা মডেল টাউনের ১৩ নং সেক্টরের ০১ নং রোডের ২১ নং বাড়িতে অবস্থিত।

## পরিচালিত কোর্সগুলো

এখানে দীর্ঘমেয়াদী, স্বল্প মেয়াদি এবং বিশেষ কোর্স রয়েছে। দীর্ঘমেয়াদী কোর্স ৪ বছরের এবং স্বল্প মেয়াদি কোর্স ৩ মাস বা ৬ মাস মেয়াদি হয়ে থাকে।

## বিভাগ সমুহ
প্রতিষ্ঠানটিতে প্রধানত দুটি বিষয়ে শিক্ষাদান করা হয়।
* Aircraft Maintenance Engineering in Aerospace
* Aircraft Maintenance Engineering in Avionics

## আরো দেখুন
* মিলিটারি ইনস্টিটিউট অব সায়েন্স এ্যান্ড টেকনোলজি
* ইউনাইটেড কলেজ অব এভিয়েশন, সায়েন্স এ্যান্ড ম্যানেজমেন্ট

## তথ্যসূত্র

## বহিঃসংযোগ
* এ আই বি''-এর ওয়েব সাইট 
* ''সিভিল এভিয়েশন অথরিটি অফ বাংলাদেশ''
* ''বাংলাদেশ কারিগরি শিক্ষা বোর্ড''

বিষয়শ্রেণী:বাংলাদেশের এভিয়েশন শিক্ষাপ্রতিষ্ঠান
বিষয়শ্রেণী:ঢাকার শিক্ষাপ্রতিষ্ঠান
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ কারিগরি শিক্ষা বোর্ডের অন্তর্ভুক্ত শিক্ষাপ্রতিষ্ঠান
বিষয়শ্রেণী:বাংলাদেশের বিমানচালনা
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:উত্তরার শিক্ষাপ্রতিষ্ঠান
মীরপুর বাংলা স্কুল এন্ড কলেজ

**মীরপুর বাংলা স্কুল এন্ড কলেজ** বাংলাদেশের ঢাকার মিরপুরে অবস্থিত।এটি **বাংলা স্কুল** নামেও পরিচিত। এখানে বালক এবং বালিকা উভয়দের জন্য পৃথক শাখা রয়েছে। শাখা দুটি মিরপুর-১১ (বালক) ও মিরপুর-৬ (বালিকা) এ অবস্থিত।

প্রাথমিক, মাধ্যমিক ও উচ্চ মাধ্যমিক বিদ্যালয়ের একাডেমিক বিষয় ঢাকা শিক্ষা বোর্ড দ্বারা নির্ধারিত বিষয়বস্তু এখানে পড়ানো হয়। এই প্রতিষ্ঠানের শিক্ষার্থীগণ প্রতিবছর এসএসসি(সাইন্স, কমার্স ও আর্টস) ও এইচএসসি(সাইন্স ও কমার্স) উভয় পাবলিক পরীক্ষায় অংশগ্রহণ করে।

## প্রাক্তন শিক্ষার্থী
* তানবিন ইসলাম সিয়াম

## তথ্যসূত্র

বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিশুদ্ধ সিদ্ধান্ত পঞ্জিকা

**বিশুদ্ধ সিদ্ধান্ত পঞ্জিকা** হল ১৮৯০ খ্রিস্টাব্দে (১২৯৭ বঙ্গাব্দে) প্রকাশিত এবং গণিতজ্ঞ মাধবচন্দ্র চট্টোপাধ্যায় কর্তৃক সম্পাদিত একটি পঞ্জিকা। ১৮৯০ সাল থেকে এই পঞ্জিকা অদ্যাবধি ধারাবাহিকভাবে প্রকাশিত হয়ে চলেছে।

## নবপ্রণীত পঞ্জিকা
ঊনবিংশ শতাব্দীতে বাংলা ভাষায় প্রকাশিত সকল পঞ্জিকাই প্রাচীন জ্যোতির্বিজ্ঞান বিষয়ক গ্রন্থ সূর্যসিদ্ধান্তের উপর ভিত্তি করে নির্মিত হত। কিন্তু সূর্যসিদ্ধান্তের কিছু ত্রুটির কারণে সেই গ্রন্থ অনুসারে নির্ণীত তিথি, নক্ষত্র, ইত্যাদির সময়ের সাথে মহাকাশে ঘটিত প্রকৃত তিথি নক্ষত্রের সময়ের কিছু পার্থক্যের সৃষ্টি হচ্ছিল। তখন গণিতজ্ঞ মাধবচন্দ্র চট্টোপাধ্যায় সূর্যসিদ্ধান্তের সংস্কার ঘটিয়ে নৌসারণী অনুসরণে একটি সম্পূর্ণ বিজ্ঞানসম্মত পঞ্জিকা নির্মাণের উদ্যোগ গ্রহণ করেন। এরই ফলশ্রুতিতে ১৮৯০ সালে প্রকাশিত হয় দৃকসিদ্ধ "বিশুদ্ধ সিদ্ধান্ত পঞ্জিকা‌"। তার এই পঞ্জিকা প্রকাশের পরামর্শদাতারা ছিলেন প্রসিদ্ধ সংস্কারবাদী পঞ্জিকাকার ওড়িশার মহামহোপাধ্যায় চন্দ্রশেখর সিংহ সামন্ত, পশ্চিম ভারতের লোকমান্য বাল গঙ্গাধর তিলক, শাস্ত্রবিদ পণ্ডিত বাপুদেব শাস্ত্রী, পণ্ডিত মদনমোহন মালব্য, মারঠি পণ্ডিত কেতকর, বাংলার মহামহোপাধ্যায় মহেশচন্দ্র ন্যায়রত্ন, শশধর তর্কচূড়ামণি, আচার্য যোগেশচন্দ্র রায় বিদ্যানিধি প্রমুখ পণ্ডিত ব্যক্তিবর্গ। বিশিষ্ট আইনজীবী, গ্রন্থকার ও বিদ্যানুরাগী সারদাচরণ মিত্র এই পঞ্জিকা প্রণয়নের কাজে মহেশচন্দ্র ন্যায়রত্নকে সাহায্য করেছিলেন।

## স্বীকৃতি
১৯৫২ সালে ভারত সরকারের উদ্যোগে বিশ্ববিশ্রুত তাত্ত্বিক পদার্থবিজ্ঞানী ও জ্যোতির্বিজ্ঞানী মেঘনাদ সাহার নেতৃত্বে গঠিত "পঞ্জিকা সংস্কার কমিটি" (Calendar Reform Committee) ভারতীয় পঞ্জিকাগুলোতে সংস্কারসাধন করে ভারতীয় জাতীয় বর্ষপঞ্জি অনুসারে যে নতুন "রাষ্ট্রীয় পঞ্চাঙ্গ" প্রণয়ন করে সেই পঞ্জিকার বিজ্ঞানভিত্তিক গণনার সাথে বিশুদ্ধ সিদ্ধান্ত পঞ্জিকার গণনা সম্পূর্ণ এক এবং সামঞ্জস্যপূর্ণ। উভয় পঞ্জিকাতেই নির্ভুল ভাবে তিথি, নক্ষত্র, ইত্যাদি নির্ণয় করা হয়ে থাকে। অর্থাৎ ভারত সরকারের পঞ্জিকা এবং বিশুদ্ধ সিদ্ধান্ত পঞ্জিকা উভয়েই দৃক্‌সিদ্ধ ও নির্ভুল তথ্য-সংবলিত। প্রসঙ্গত উল্লেখযোগ্য এই যে, ভারত সরকার গঠিত পঞ্জিকা সংস্কার কমিটির সম্পাদক নির্মলচন্দ্র লাহিড়ী ১৯৭৬ খ্রিস্টাব্দে পুত্র অরুণকুমার লাহিড়ীকে সঙ্গে নিয়ে কলকাতার ১৭, বৃন্দাবন মল্লিক ফার্স্ট লেনে "অ্যাস্ট্রো রিসার্চ ব্যুরো" তৈরি করে ষষ্ঠীচরণ জ্যোতির্ভূষণের সহায়তায় বিশুদ্ধ সিদ্ধান্ত পঞ্জিকার প্রকাশনার ভার গ্রহণ করেছিলেন। পশ্চিমবঙ্গ তথা ভারতের বিভিন্ন প্রতিষ্ঠান এই পঞ্জিকাকে স্বীকৃতি প্রদান করে এটি গ্রহণ করেছে। রামকৃষ্ণ মঠ ও মিশনের সকল শাখা, সৎসঙ্গ, তারকেশ্বরের তারকনাথ মন্দির, কাঞ্চী মঠ, ইত্যাদি প্রতিষ্ঠানের সমস্ত অনুষ্ঠান "বিশুদ্ধ সিদ্ধান্ত পঞ্জিকা" অনুসারেই পালিত হয়। কলকাতার আনন্দবাজার পত্রিকা, বর্তমান, দৈনিক স্টেটসম্যান, সংবাদ প্রতিদিন, আজকাল সহ বিভিন্ন পত্র-পত্রিকা বিশুদ্ধ সিদ্ধান্ত পঞ্জিকা অনুসারে তারিখ ও দিনপঞ্জী ইত্যাদি উল্লেখ করে থাকে।

## আরও দেখুন
* পঞ্জিকা

## বহিঃসংযোগ
* Bisuddha Siddhanta Panjika Software 5000 BC to 5000 AD for your PC and mobile
* Bengali calendar according ''Vishuddha Siddhanta Panjika'' following Indian Standard Time 
* Bengali calendar according ''Vishuddha Siddhanta Panjika'' following Bangladesh Standard Time

## তথ্যসূত্র

বিষয়শ্রেণী:বর্ষপঞ্জি
বিষয়শ্রেণী:ভারতীয় জ্যোতিষ শাস্ত্র
বেলগাছিয়া পূর্ব বিধানসভা কেন্দ্র

**বেলগাছিয়া পূর্ব বিধানসভা কেন্দ্র** ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।

সীমানা পুনর্নির্ধারণ কমিশনের নির্দেশ অনুসারে, বেলগাছিয়া পূর্ব বিধানসভা কেন্দ্রটি ২০১১ সালে অবলুপ্ত হয়েছে।

এই বিধানসভা কেন্দ্রটি দমদম লোকসভা কেন্দ্রের অন্তর্গত ছিল।

## ফলাফল
### ১৯৭৭-২০০৯
২০০৯ সালে এই কেন্দ্রের বিধায়ক সুভাষ চক্রবর্তীর মৃত্যুর পর এখানে যে উপনির্বাচন হয়, তাতে তৃণমূল কংগ্রেসের সুজিত বসু সিপিআই(এম)-এর রমলা চক্রবর্তীকে পরাজিত করেন। সিপিআই(এম)-এর সুভাষ চক্রবর্তী ১৯৭৭ থেকে ২০০৬ সাল পর্যন্ত সাত বার এই কেন্দ্র থেকে নির্বাচিত হয়েছিলেন। ২০০৬ ও ২০০১ সালে তিনি তৃণমূল কংগ্রেসের সুজিত বসুকে এখান থেকে পরাজিত করেন। ১৯৯৬ সালে তিনি জাতীয় কংগ্রেসের অরুণাভ ঘোষকে পরাজিত করেন। ১৯৯১ ও ১৯৮৭ সালে তিনি কংগ্রেসের কুমারেশ বসুকে পরাজিত করেন। ১৯৮২ সালে তিনি কংগ্রেসের শ্যামল ভট্টাচার্যকে পরাজিত করেন। ১৯৭৭ সালে তিনি জনতা পার্টির সমীর চট্টোপাধ্যায়কে পরাজিত করেন।

### ১৯৫১-১৯৭২ (বেলগাছিয়া বিধানসভা কেন্দ্র)
এই পর্বে একটিমাত্র বেলগাছিয়া কেন্দ্র ছিল। ১৯৭২ সালে কংগ্রেসের গণপতি সুর এখান থেকে নির্বাচিত হন। ১৯৭১, ১৯৬৯ ও ১৯৬৭ সালে সিপিআই(এম)-এর লক্ষ্মীচরণ সেন এখান থেকে নির্বাচিত হন। ১৯৬২, ১৯৫৭ ও ১৯৫১ সালে সিপিআই-এর গণেশ ঘোষ এখান থেকে নির্বাচিত হয়েছিলেন।

## পাদটীকা

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতার বিধানসভা কেন্দ্র
বিষয়শ্রেণী:কলকাতা জেলার রাজনীতি